ang batas na natuklas ni darwin ay ginaganap ni paulita ng walang kamalaymalay, ngunit buongbuo; ang babaiy napaaari sa lalaking lalong may kasanayan, sa marunong makibagay sa kalagayang kinabubuhayan, at upang mamuhay sa maynila ay walang makapapantay kay pelaez, na sapol pagkabata ay nakatatalos na ng gawang palikawlikaw. ang kurisma ay nakaraang kasama ang kaniyang mahal na araw, kasama ang kaakbay niyang mga prusisyon at mga ceremonias na walang ibang kabaguhang nangyari kundi isang mahiwagang pagkakagulo ng mga artillero, na ang sanhi ay hindi sumapit na makalat. iginiba na ang mga bahay na pawid, sa tulong ng isang pulutong na caballeria upang dumumog sa mga may ari, sakaling mangagsilaban: nagkaroon ng maraming iyakan at maraming paghihinagpis, ngunit hindi na naman lumalo pa roon.